טום בליית'

טום קיר בליית' (באנגלית: Tom Keir Blyth; נולד ב-2 בפברואר 1995) הוא שחקן אנגלי, שמוכר בעיקר בשל תפקידו בתור הדמות הראשית בילי הנער בסדרת הדרמה "בילי הנער"  משנת 2022 של רשת הטלוויזיה "MGM+"  ומוכר גם בגילומו של קוריולאנוס סנואו בסרט "משחקי הרעב: בלדה לנחשים וציפורי שיר" משנת 2023.

 ביוגרפיה 
בליית' נולד בעיר ברמינגהאם, אנגליה וגדל בוודת'ורפ , פרוור של העיר נוטינגהאם. הוא בנו של מפיק הטלוויזיה גאווין בליית' , שנפטר כאשר טום היה בן 15. בלית' למד בתיכון אקדמיית ארנולד היל  ולאחר מכן בקולג' בילבורו . אמו שרלוט, יועצת קריירה, רשמה אותו לשיעורי דרמה בסדנת הטלוויזיה . הוא גם הצטרף לתיאטרון הנוער הלאומי  בלונדון. הוא המשיך להתאמן בבית הספר ג'וליארד בניו יורק, כפי שהיה חלומו, וסיים את לימודיו ב-2020.

 קריירה 
הופעת הבכורה של בליית' בקולנוע הייתה בתפקיד קטן בסרט הקולנוע "רובין הוד", משנת 2010. באותה שנה שיחק בסרט הקולנוע "Pelican Blood".
תפקידו הראשי הראשון בקולנוע היה בשנת 2018 בסרט הקולנוע "Scott and Sid".

בשנת 2021 שיחק בתפקיד ראשי בסרט הקולנוע הביוגרפי "Benediction". בסרט גילם בליית' את דמותו של השחקן הבריטי גלן ביאם שו .

בשנת 2022 שיחק בתפקיד אורח בסדרת הטלוויזיה התקופתית "העידן המוזהב", שיצר ג'וליאן פלוז עבור רשת HBO. בהמשך השנה לוהק בליית' לצד השחקנים דניאל ובר ודקוטה דולבי לתפקיד ראשי בסדרת הטלוויזיה "בילי הנער". בסדרה גילם בליית' את בילי הנער. הסדרה הוקרנה במשך שלוש עונות בין 2022 ל-2025. 

במאי 2022 לוהק בליית' לסרט "משחקי הרעב: בלדה לנחשים וציפורי שיר", המבוסס על הרומן באותו השם מאת סוזן קולינס, ומהווה פריקוול לאירועי "משחקי הרעב" משנת 2012, וכסרט חמישי בסדרת סרטי "משחקי הרעב". הסרט יצא לאקרנים ב-17 בנובמבר 2023.

בשנת 2026, בליית' כיכב לצד אמילי ביידר בסרט הרומנטיקה של נטפליקס "אנשים שאנחנו פוגשים בחופשה", המבוסס על רומן באותו שם מאת הסופרת אמילי הנרי.

 פילמוגרפיה 
 קולנוע 
+שנהסרטתפקידהערות2010רובין הודילד פראPelican Bloodניקו הצעיר2018Scott and Sidסיד2022Benedictionגלן ביאם שו 2023משחקי הרעב: בלדה לנחשים וציפורי שירקוריולאנוס סנואו2024Bull Runבובי סנדרס2025לבוש אזרחי לוקאסWastemanדיThe Fenceקאל2026אנשים שאנחנו פוגשים בחופשהאלכס נילסןTBAהקץ לנשקפרדריק הנריWatch DogsThe Cry of the Guards

 טלוויזיה 
+שנהסדרהתפקידהערות2022העידן המוזהבארצ'י בולדוויןפרק: "Charity Has Two Functions"2022–2025בילי הנער בילי הנערתפקיד ראשי, 3 עונות, 24 פרקים

 פרסים ומועמדויות 
פרסשנהקטגוריהעבורתוצאהמקורפרס סאטורן2025השחקן הטוב ביותר בסרטמשחקי הרעב: בלדה לנחשים וציפורי שירפרס הקולנוע הבריטי העצמאי2025הופעת המשנה הטובה ביותרWasteman

 קישורים חיצוניים 

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר ג'וליארד
קטגוריה:אנגלים שנולדו ב-1995